﻿

На основу члана 33. ст. 2. и 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**ОДЛУКУ**

**о измени Одлуке о образовању Међуресорне радне групе за реформу јавних финансија ради остваривања циљева „зелене агендеˮ**

1. У Одлуци о образовању Међуресорне радне групе за реформу јавних финансија ради остваривања циљева „зелене агендеˮ („Службени гласник РС”, број 69/22), тачка 3. мења се и гласи:

„3. У Радну групу именују се:

1) за председника, Дарко Комненић, помоћник министра финансија, Сектор буџета;

2) за заменика председника, Сандра Докић, државни секретар у Министарству заштите животне средине;

3) за чланове:

– Милеса Марјановић, начелник Одељења буџета, Сектор буџета, у Министарству финансија;

– Јована Јоксимовић, вршилац дужности помоћника министра рударства и енергетике, Сектор за међународну сарадњу и европске интеграције;

– Душан Радоњић, вршилац дужности помоћника министра грађевинарства, саобраћаја и инфраструктуре, Сектор за стамбену и архитектонску политику, комуналне делатности и енергетску ефикасност;

– Ведрана Илић, вршилац дужности помоћника министра пољопривреде, шумарства и водопривреде, Сектор за међународну сарадњу и европске интеграције;

– Драгана Дејановић, вршилац дужности помоћника директора Управе за јавни дуг – Сектор за задуживање Републике Србије у Министарству финансија;

– Марија Орос Јанковић, виши саветник у Сектору за планирање, програмирање, праћење и извештавање о средствима ЕУ и развојној помоћи, у Министарству за европске интеграције;

– Јелена Симовић, саветник у Тиму за инфраструктуру, рударство и енергетику, Јединица за имплементацију стратешких пројеката, у Кабинету председника Владе;

– Сања Амановић, шеф Одсека за координацију послова међународне сарадње у Сектору за међународну сарадњу и европске интеграције, у Министарству финансија;

– Тамара Босиљ, руководилац Групе за оцену и праћење капиталних пројеката у Сектору за праћење фискалних ризика, у Министарству финансија;

4) за заменике чланова:

– Вељко Стаменковић, вршилац дужности секретара Министарства рударства и енергетике;

– Наталија Луковић, начелник Одељења за управљање пројектима у Министарству рударства и енергетике;

– Татјана Паулица, вршилац дужности помоћника директора Управе за јавни дуг у Министарству финансија;

5) за секретара Радне групе именује се Марија Филиповић, виши саветник у Групи за израду прописа везаних за извршење буџета у Сектору буџета, у Министарству финансија;

6) за заменика секретара Радне групе именује се Тамара Босиљ, руководилац Групе за оцену и праћење капиталних пројеката у Сектору за праћење фискалних ризика, у Министарству финансија.”.

2. Ова одлука ступа на снагу наредног дана од дана објављивања у „Службеном гласнику Републике Србије”.

05 број 02-11164/2022-01

У Београду, 29. децембра 2022. године

**Влада**

Први потпредседник Владе,

**Ивица Дачић,** с.р.